Blaze7451/Wiki-th-20250601 huggingface dataset:
คำวิเศษณ์

คำวิเศษณ์ หรือ คำคุณศัพท์ คือคำที่ทำหน้าที่ขยายคำนาม คำสรรพนาม คำกริยา หรือคำวิเศษณ์ด้วยกัน เพื่อให้ได้ความชัดเจนยิ่งขึ้น ในภาษาไทย คำวิเศษณ์สามารถใช้ขยายได้ทั้งคำนาม คำสรรพนาม คำกริยา และคำวิเศษณ์ ในขณะที่ในภาษาอังกฤษจะแยกคำวิเศษณ์ออกเป็นสองประเภทคือ คำคุณศัพท์ (adjective) ใช้ขยายได้เฉพาะคำนามและสรรพนามเท่านั้น และคำกริยาวิเศษณ์ (adverbs) ใช้ขยายคำกริยา คำคุณศัพท์ และคำกริยาวิเศษณ์ด้วยกัน

**ชนิดของคำวิเศษณ์**
คำวิเศษณ์ในภาษาไทยมี 10 ชนิดดังนี้
# กาลวิเศษณ์ คือ คำวิเศษณ์บอกเวลา เช่น เช้า สาย บ่าย เย็น อดีต อนาคต เป็นต้น เช่น พรุ่งนี้เป็นวันเกิดของคุณแม่ หรือ เขามาโรงเรียนสาย
# สถานวิเศษณ์ คือ คำวิเศษณ์บอกสถานที่ เช่น ใกล้ ไกล บน ล่าง เหนือ ใต้ ซ้าย ขวา เป็นต้น เช่น ฉันนั่งเรียนอยู่แถวหน้า
# นิยมวิเศษณ์ คือ คำวิเศษณ์ที่บอกความชี้เฉพาะ เช่น นี้ นั่น โน่น ทั้งนี้ ทั้งนั้น แน่นอน เป็นต้น เช่น บ้านนั้นไม่มีใครอยู่ หรือ เขาเป็นคนขยันแน่ ๆ
# อนิยมวิเศษณ์ คือ คำวิเศษณ์ที่บอกความไม่ชี้เฉพาะ เช่น ใด อื่น ไหน อะไร ใคร ฉันใด เป็นต้น เช่น เธอจะมาเวลาใดก็ได้ หรือ คุณจะนั่งเก้าอี้ตัวไหนก็ได้
# ปฤจฉาวิเศษณ์ คือ คำวิเศษณ์แสดงคำถาม หรือแสดงความสงสัย เช่น ใด ไร ไหน อะไร สิ่งใด ทำไม เป็นต้น เช่น เสื้อตัวนี้ราคาเท่าไร หรือ เขาจะมาเมื่อไร
# ประพันธวิเศษณ์ คือ คำวิเศษณ์ที่ทำหน้าที่เชื่อมคำหรือประโยคให้มีความเกี่ยวข้องกัน เช่นคำว่า ที่ ซึ่ง อัน
# ประมาณวิเศษณ์ คือ คำวิเศษณ์บอกจำนวน หรือปริมาณ เช่น หนึ่ง สอง สาม มาก น้อย บ่อย หลาย บรรดา ต่าง บ้าง เป็นต้น เช่น เขามีเงินห้าบาท หรือ เขามาหาฉันบ่อย ๆ
# ประติเษธวิเศษณ์ คือ คำวิเศษณ์ที่แสดงความปฏิเสธ หรือไม่ยอมรับ เช่น ไม่ ไม่ใช่ มิ มิใช่ ไม่ได้ หามิได้ เป็นต้น เช่น เขามิได้มาคนเดียว หรือ ของนี้ไม่ใช่ของฉัน ฉันจึงรับไว้ไม่ได้
# ประติชญาวิเศษณ์ คือ คำวิเศษณ์ที่ใช้แสดงการขานรับหรือโต้ตอบ เช่น ครับ ขอรับ ค่ะ เป็นต้น เช่น คุณครับมีคนมาหาขอรับ หรือ คุณครูขา สวัสดีค่ะ/ครับ
# ลักษณวิเศษณ์ คือ คำวิเศษณ์ที่บอกลักษณะต่าง ๆ เช่น- บอกชนิดสี เช่น เหลือง แดง ส้ม เขียว ฟ้า- บอกขนาด เช่น ใหญ่ เล็ก- บอกสัณฐาน เช่น กลม แบน- บอกกลิ่น  เช่น หอม เหม็น- บอกรส เช่น เปรี้ยว หวาน เค็ม ขม - บอกความรู้สึก เช่น ร้อน เย็น

**อ้างอิง**
 กำชัย ทองหล่อ, หลักภาษาไทย, กรุงเทพฯ :บำรุงสาส์น, 2533.- http://www.thaigoodview.com/library/contest2551/thai04/34/workgroup/p13.htm date=2012-08-23  ภายใต้ CC-BY-NC-SA- คุณานันต์  พิมพา "หลักภาษาไทย" อุบลราชธานี :บำรุงสาส์น, 2559

**แหล่งข้อมูลอื่น**
หมวดหมู่:ชนิดของคำ
เบโน กูเทนเบิร์ก

เบโน กูเทนเบิร์ก (Beno Gutenberg) เป็นนักวิทยาแผ่นดินไหวชาวอเมริกัน มีชื่อเสียงจากการวิเคราะห์คลื่นแผ่นดินไหว และข้อมูลที่ศึกษาเกี่ยวกับคุณสมบัติทางกายภาพของผิวโลกภายนอก เกิดเมื่อ 4 มิถุนายน พ.ศ. 2432 (ค.ศ. 1889) ในประเทศเยอรมนี และเสียชีวิตเมื่อ 25 มกราคม พ.ศ. 2503 (ค.ศ. 1960) ในลอสแอนเจลิส รัฐแคลิฟอร์เนีย สหรัฐอเมริกา
กูเทนเบิร์กทำงานเป็นศาสตราจารย์ด้านธรณีฟิสิกส์ และเป็นผู้อำนวยการห้องปฏิบัติการวิทยาแผ่นดินไหว ที่สถาบันเทคโนโลยีแคลิฟอร์เนีย เมืองพาซาเดนา ตั้งแต่ปี ค.ศ 1930 – 1957 เขาได้ทำงานร่วมกับชาลส์ ริคเตอร์ (Charles Richter) เพื่อพัฒนาวิธีการพิจารณาความเข้มของแผ่นดินไหว จากการคำนวณพลังงานที่ปล่อยออกมาจากแผ่นดินไหวระดับตื้นในปัจจุบัน พวกเขาก็แสดงว่า ¾ ของพลังงานนั้นปรากฏในรอยต่อเซอร์คัม แฟซิฟิก (Circum-Pacific belt) 
กูเทนเบิร์กเขียนหนังสือไว้หลายเล่ม เช่น Earthquarkes in North America, 1951 (แผ่นดินไหวในทวีปอเมริกาเหนือ) และได้เป็นบรรณาธิการหนังสือ  Internal Constitution of the Earth, 1939 (องค์ประกอบภายในของโลก) และแต่งหนังสือร่วมกับริคเตอร์ เรื่อง The Seismicity of the Earth, 1941 (สภาพแผ่นดินไหวของโลก)
แม้ว่าจะร่วมงานกับชาลส์ ริคเตอร์ แต่ชื่อเสียงของกูเทนเบิร์กไม่สู้จะเป็นที่รู้จักกันแพร่หลายนัก
1960
หมวดหมู่:ธรณีวิทยา
หมวดหมู่:ชาวอเมริกันเชื้อสายเยอรมัน
กูเทนเบิร์ก

กูเทนเบิร์ก หรือ กูเทินแบร์ค (Gutenberg) อาจหมายถึง- เบโน กูเทนเบิร์ก นักวิทยาแผ่นดินไหว- โยฮันเนิส กูเทินแบร์ค ผู้ประดิษฐ์เครื่องพิมพ์- โครงการกูเทินแบร์ค โครงการหนังสืออิเล็กทรอนิกส์
งา (พืช)

งา (Sesamum indicum L.) เป็นพืชล้มลุก ผลเป็นฝัก มีเมล็ดเล็กๆ สีขาว สีดำ และสีแดง มีการเพาะปลูกมานานเพราะต้องการใช้เมล็ดงานี้เป็นอาหาร เครื่องเทศ และบีบเอาน้ำมันได้ มีการใช้เมล็ดงากันมากเป็นพิเศษในแถบตะวันออกกลาง และเอเชียเพื่อเป็นอาหาร
กลิ่นและรสของเมล็ดงาคล้ายกับถั่ว องค์ประกอบสำคัญในเมล็ดก็คือน้ำมัน ซึ่งมีอยู่ประมาณ 44-60% น้ำมันงานั้นต่อต้านการเกิดออกซิไดซ์ได้ดี มีการใช้ในอาหารพวกสลัด หรือเป็นน้ำมันปรุงอาหาร และมาการีนและในการผลิตสบู่ ยา และน้ำมันหล่อลื่น และยังเป็นส่วนผสมของเครื่องสำอางบางชนิด

**ลักษณะทางพฤกษศาสตร์**
งาเป็นพืชล้มลุกขนาดกลางถึงใหญ่ระหว่าง 0.5-2.5 เมตร ลำต้นตรงหรือบางครั้งแตกกิ่งแขนง ใบเรียวยาวสีเขียวเรียงตรงข้ามสลับตั้งฉาก ออกดอกบริเวณซอกใบบนลำต้น ดอกสีขาวมีกลีบดอกเชื่อมติดกัน ผลมีลักษณะแบบแคปซูลแห้งแตก เมล็ดเมื่อแก่มีสีขาวนวล รูปทรงหยดน้ำและแบน

**การกระจายพันธุ์**
งาเป็นพืชพื้นถิ่นของประเทศอินเดีย บังกลาเทศ และแถบหิมาลายันละวันตก แต่มีการน้ำเข้ามาปลูกโดยมนุษย์ทำให้มีการกระจายพันธุ์ไปทั่วโลกในแถบเขตร้อนและกึ่งเขตร้อน

**ประวัติและการใช้ประโยชน์**
งา (Sesamum indicum L.) เดิมนั้นคาดว่าอาจเป็นพืชพื้นเมืองของเอเชียหรือตะวันออกของแอฟริกา แต่ปัจจุบันพบได้ในพื้นที่เขตร้อน กึ่งร้อน และร้อนทางใต้ในทุกเขตทั่วโลก
ก่อนสมัยโมเสส ชาวไอยคุปต์ใช้เมล็ดงาป่นแทนแป้งธัญพืช ส่วนชาวจีนรู้จักงามาอย่างน้อยก็ 5,000 ปีมาแล้ว พวกเขาเผาเมล็ดงาเพื่อใช้ทำแท่งหมึกจีนที่คุณภาพดี ส่วนชาวโรมันบดเมล็ดงาผสมขนมปังเป็นอาหารรสดี ชาวไทยก็มีขนมที่ใช้เมล็ดงา เรียกว่า ขนมงาตัด ใช้งากวนกับน้ำตาล แล้วตัดเป็นแผ่น
นอกจากนั้นงายังถูกใช้ในเชิงสัญลักษณ์เพื่อสื่อถึงความอุดมสมบูรณ์และการมีทายาทลูกหลานในพิธีแต่งงานของชาวกรีกโบราณ เนื่องจากงาเป็นพืชที่มีเมล็ดเป็นจำนวนมาก ชาวอียิปต์โบราณใช้งาเป็นหนึ่งในอาหารเส้นไหว้ด้วยความเชื่อเรื่องพลังวิเศษ ในบางถิ่นมีความเชื่อว่าเมล็ดงามีอำนาจอาถรรพณ์ และยังปรากฏในนิทานเรื่อง อาหรับราตรี ตอน อาลีบาบา กับโจรทั้งสี่สิบ ซึ่งมีคำกล่าวว่า เปิดเมล็ดงา (Open sesame)

**การผลิตและเก็บเกี่ยว**
เนื่องจากงามีการเพาะปลูกกันอย่างแพร่หลายและหลากหลายสายพันธุ์ทำให้การเก็บสามารถทำได้เกือบตลอดทั้งปีจากหลายแหล่งการผลิต โดยงาใช้เวลาประมาณ 3 เดือนตั้งแต่เริ่มปลูกจนเก็บเกี่ยวได้ เมื่อฝักงาเริ่มเปลี่ยนเป็นสีน้ำตาลจึงเริ่มการเก็บเกี่ยวผลผลิต งาอาศัยแรงงานคนเพื่อป้องกันไม่ให้เมล็ดงาร่วงหล่นระหว่างการเก็บ ภายหลังเมื่อไม่นานมานี้ มีการพัฒนาพันธุ์มิให้เมล็ดแตะกระจาย ทำให้สามารถเก็บด้วยเครื่องจักรได้

**ผลิตภัณฑ์**
ส่วนหลักของพืชที่ใช้ในการบริโภคของงาคือเมล็ด เมล็ดงาอุดมไปด้วยไขมันมากถึง 74% และโปรตีนประมาณ 34% ผลิตภัณฑ์หลักที่พบได้บ่อยจากงาจึงเป็นน้ำมันงาและแป้งจากเมล็ดงาที่ให้โปรตีนสูงเป็นแหล่งโปรตีนทดแทน รวมถึงการบริโภคเมล็ดงาทั้งเมล็ดโดยการใช้โรยหรือผสมลงในมื้ออาหารเป็นที่นิยมด้วยเช่นเดียวกันโดยเฉพาะอาหารสุขภาพ

**มูลค่าทางการตลาด**
ภายในปี 2022 ผู้ผลิตงามากที่สุดคือประเทศซูดาน คิดเป็นมูลค่าประมาณ 1.23 พันล้านเหรียญสหรัฐ
ปี 2023 ผู้ที่ส่งออกมากที่สุดคือประเทศบลาซิลคิดเป็นมูลค่าการส่งออกประมาณ 219.9 ล้านเหรียญสหรัฐ และผู้ที่นำเข้ามากที่สุดในปีเดียวกันคือประเทศตุรกีซึ่งมีมูลค่าการนำเข้าประมาณ 486.1 ล้านเหรียญสหรัฐ
หมวดหมู่:วงศ์งา
หมวดหมู่:เครื่องเทศ
คราม

คราม อาจหมายถึง- คราม (พืช) ไม้พุ่มที่ใช้ทำสีคราม- ผงคราม ผงสีน้ำเงินที่ได้จากต้นคราม- สีคราม สีที่อยู่ระหว่างสีน้ำเงินกับสีม่วง- คราม (อัลบั้ม) ผลงานลำดับที่ห้าของบอดี้สแลม
กาพย์มหาชาติ

กาพย์มหาชาติ เป็นวรรณคดีเก่าแก่เล่มหนึ่ง ที่แต่งขึ้นเมื่อครั้งกรุงศรีอยุธยาเป็นราชธานี ไม่ปรากฏชื่อผู้แต่ง และประวัติการแต่งก็ไม่ปรากฏแน่ชัด แต่ถือว่ามีคุณค่าทั้งทางวรรณคดีและทางพุทธศาสนา

**ประวัติ**
สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ ทรงสันนิษฐานว่า กาพย์มหาชาติน่าจะแต่งขึ้นในรัชสมัยสมเด็จพระเจ้าทรงธรรม เมื่อมีประชุมนักปราชญ์ราชบัณฑิตร่วมกันแต่งขึ้น ในช่วง พ.ศ. 2145 - 2170

**เนื้อหา ภาษาและคำประพันธ์**
เนื้อหาของกาพย์มหาชาตินั้น เป็นการเล่าเรื่องมหาชาติหรือเรื่องมหาเวสสันดรชาดกนั่นเอง เป็นการแต่งแบบที่เรียกว่า ยกคาถา กล่าวคือ ยกคาถาภาษาบาลีขึ้นมาประโยคหนึ่ง แล้วแต่งภาษาไทยเล่า สลับไปเป็นช่วงๆ จนจบ โดยใช้คำประพันธ์ที่เรียกว่าร่ายโบราณ หรือที่เรียกกันในสมัยนั้นว่า ร่ายมหาชาติ เนื่องจากเป็นร้อยกรองที่แต่งไว้สำหรับการเทศน์เรื่องมหาชาตินั่นเอง แต่ละกัณฑ์ (ในกาพย์มหาชาติเรียกว่า บรรพ) มีความยาวไม่มาก
จุดมุ่งหมาย : ใช้เทศน์ให้อุบาสกอุบาสิกาฟัง

**ตัวอย่าง**
จาก กัณฑ์วนประเวศน์
"เต จัต์ตาโร ขัต์ติยา* อันว่าพระบรมกษัตริย์ทั้งสี่ศรีสุริยวงศ์ เมื่อเสด็จบทจรประสงค์สู่เขาคิริยวงกฎ มิได้แจ้งทางที่กำหนดดำเนินไพร ด้วยความเข็ญใจก็จำเป็น ปติปเถ ทอดพระเนตรเห็นมหาชน อันเดินทวนทางถนนนั้นมา ก็ตรัสถามถึงมรคาเขาคันธมาทน์ ..."
(*ที่เป็นตัวหนา คือ คาถาภาษาบาลี)
หมวดหมู่:มหาเวสสันดรชาดก
หมวดหมู่:วรรณกรรมสมัยกรุงศรีอยุธยา
สามัคคีเภทคำฉันท์

สามัคคีเภทคำฉันท์ เป็นนิยายคำฉันท์ขนาดสั้นไม่กี่สิบหน้ากระดาษเท่านั้น แต่ได้รับการยกย่องว่าแต่งดี มีความงดงามทางวรรณศิลป์ ทั้งยังได้รับการคัดเลือกเป็นหนังสือประกอบการเรียนการสอนในวิชาภาษาไทยด้วย 
หนังสือ สามัคคีเภทคำฉันท์ (ฉบับกระทรวงศึกษาธิการจัดพิมพ์ เขียนเว้นวรรค เป็น "สามัคคีเภท คำฉันท์") นี้ นายชิต บุรทัต ได้แต่งขึ้นเมื่อ พ.ศ. 2457 ในสมัยรัชกาลที่ 6 นับเป็นผลงานที่มีชื่อเสียงอีกชิ้นหนึ่งของกวีผู้นี้

**เนื้อเรื่อง**
สามัคคีเภทคำฉันท์ดำเนินเรื่องโดยอิงประวัติศาสตร์ครั้งพุทธกาล ว่าด้วยการใช้เล่ห์อุบายทำลายความสามัคคีของเหล่ากษัตริย์ลิจฉวี กรุงเวสาลี แห่งแคว้นวัชชี เนื้อความนี้มีปรากฏในมหาปรินิพพานสูตร แห่งพระไตรปิฎก และอรรถกถาสุมังคลวิสาสินี โดยเล่าถึงกษัตริย์ในสมัยโบราณ ทรงพระนามว่า พระเจ้าอชาตศัตรู แห่งแคว้นมคธ ทรงมีอำมาตย์คนสนิทชื่อ วัสสการพราหมณ์ ทรงมีดำริจะปราบแคว้นวัชชี ซึ่งมีกษัตริย์ลิจฉวีครอบครอง แต่แคว้นวัชชีมีความเป็นปึกแผ่นและปกครองกันด้วยความสามัคคี 
พระเจ้าอชาตศัตรูปรึกษากับวัสสการพราหมณ์เพื่อหาอุบายทำลายความสามัคคีของเหล่ากษัตริย์ลิจฉวี โดยการแสร้งเนรเทศวัสสการพราหมณ์ออกจากแคว้นมคธ เดินทางไปยังเมืองเวสาลี แล้วทำอุบายจนได้เข้าเฝ้ากษัตริย์ลิจฉวี และในที่สุดได้เป็นครูสอนภาษาและศิลปวิทยาแก่ราชกุมารทั้งหลาย ครั้นได้โอกาส ก็ทำอุบายให้ศิษย์แตกร้าวกัน จากความแตกร้าวของเหล่ากุมาร จึงมีการไปฟ้องร้องบิดาของตนซึ่งเป็นกษัตริย์ จึงเกิดการแตกร้าวระหว่างกษัตริย์ไปด้วย จนเกิดการวิวาท และเป็นเหตุให้ความสามัคคีในหมู่กษัตริย์ลิจฉวีถูกทำลายลง เมื่อนั้น พระเจ้าอชาตศัตรูจึงได้กรีธาทัพสู่เมืองเวสาลี สามารถปราบแคว้นวัชชีลงได้อย่างง่ายดาย โดยวัสสการพราหมณ์เป็นผู้มาเปิดประตูเมืองให้แก่พระเจ้าอชาตศัตรู

**คำประพันธ์**
แต่งเป็นบทร้อยกรอง ประกอบด้วย คำประพันธ์ประเภทฉันท์ 18 ชนิด กาพย์ 2 ชนิด คือ กาพย์ฉบัง 16 และ กาพย์สุรางคนางค์ 28

**ชนิดของฉันท์ที่ใช้แต่ง**
กมลฉันท์, กาพย์ฉบัง, จิตรปทาฉันท์, โตฏกฉันท์, ภุชงคประยาตฉันท์, มาณวกฉันท์, มาลินีฉันท์, วสันตดิลกฉันท์, วังสัฏฐฉันท์, วิชชุมมาลาฉันท์, สัททุลวิกกีฬิตฉันท์, สัทธราฉันท์, สาลินีฉันท์, สุรางคนางค์ฉันท์, อินทรวิเชียรฉันท์, อินทรวงศ์ฉันท์, อีทิสังฉันท์, อุปชาติฉันท์, อุปัฏฐิตาฉันท์ และอุเปนทรวิเชียรฉันท์
อนึ่ง แม้จะใช้กาพย์ฉบัง แต่ก็ยังจัดในหมวดของฉันท์ได้
หมวดหมู่:คำฉันท์
หมวดหมู่:หนังสือดี 100 เล่มที่คนไทยควรอ่าน
คอคอดปานามา

คอคอดปานามา
คอคอดปานามา (Istmo de Panamá) หรือในอดีตเรียก คอคอดดาเรียน (Istmo de Darién) เป็นแผ่นดินกิ่วคอดซึ่งอยู่กลางทะเลแคริบเบียนและมหาสมุทรแปซิฟิก และเชื่อมทวีปอเมริกาเหนือเข้ากับทวีปอเมริกาใต้ ทั้งเป็นดินแดนประเทศปานามาและเป็นแหล่งคลองปานามา นอกจากนี้ ยังมีคุณค่าทางยุทธศาสตร์นานัปการเช่นเดียวกับคอคอดแห่งอื่น ๆ
คอคอดปานาเกิดขึ้นราวสามล้านปีก่อนในยุคไพลโอซีน ซึ่งทำให้มหาสมุทรแอตแลนติกและมหาสมุทรแปซิฟิกแยกจากกัน และก่อให้เกิดกระแสน้ำอุ่นในมหาสมุทรดังกล่าว

**ประวัติ**
Núñez de Balboa's travel route to the South Sea, 1513
An 1850 oil painting by Charles Christian Nahl, titled, The Isthmus of Panama on the height of the Chagres River
ขณะแล่นเรือไปตามฝั่งทะเลแคริบเบียน บัสโก นูเญซ เด บัลโบอา (Vasco Núñez de Balboa) ขุนนางชาวสเปนคนหนึ่ง ได้ฟังชนพื้นเมืองร่ำลือถึง "ทะเลใต้" ครั้นวันที่ 25 กันยายน 1513 เขาก็ได้พบทะเลแปซิฟิก และในปี 1519 นครปานามาก็ก่อตั้งขึ้นริมชุมชนพื้นเมืองกลุ่มน้อยรายหาดแปซิฟิก ต่อมา เมื่อมีการค้นพบประเทศเปรูแล้ว นครปานามาก็เจริญเป็นเมืองท่าสำคัญและเป็นศูนย์กลางการปกครองในที่สุด ลุปี 1671 เฮนรี มอร์แกน (Henry Morgan) โจรสลัดชาวเวลส์ ล่องเรือมาจากฝั่งแคริบเบียนข้ามคอคอดปานามา แล้วเข้าทำลายนครจนถึงแก่ความพินาศ สมัยต่อมา จึงมีการย้ายนครไปที่คาบสมุทรน้อยแห่งหนึ่งทางตะวันตก และในปี 1997 องค์การการศึกษา วิทยาศาสตร์ และวัฒนธรรมแห่งสหประชาชาติประกาศยกซากนครปานามา ซึ่งบัดนี้เรียก "ปานามาเบียโค" (Panamá Viejo) ขึ้นเป็นแหล่งมรดกโลก

**ชีวภาค**
ชีวภาคของปานามาแล้วไปด้วยสัตวชาติ (fauna) และพฤกษชาติ (flora) จากทั้งอเมริกาเหนือและใต้เข้ามาใช้ชีวิตอยู่ในลักษณะทับซ้อนกัน (overlapping) เช่น มีนกมากกว่าห้าร้อยสายพันธุ์อาศัยอยู่ในท้องที่คอคอด
นอกจากนี้ เพราะมีเทือกเขายาวเหยียดตลอดคอคอด ภูมิอากาศฝั่งแอตแลนติก (ฝั่งทะเลแคริบเบียน) จึงชื้นเป็นปรกติ ขณะที่ฝั่งทะเลแปซิฟิกกลับแห้งและชื้นสลับกันไป ภูมิอากาศร้อนชื้นเช่นว่าเป็นปัจจัยหนึ่งที่นำพาให้สิ่งมีชีวิตหลายสายพันธุ์ที่มีสีสันแจ่มจ้าและร่างกายใหญ่โต ทั้งแมลง งูเงี้ยวเขี้ยวขอ นก ปลา และสัตว์เลื้อยคลานต่าง ๆ แห่เข้ามาอาศัยเป็นอันมากด้วย

**ดูเพิ่ม**
 คลองปานามา

**อ้างอิง**
  Panama: Isthmus that Changed the World. NASA Earth Observatory. date=2007-08-02 -  A New Voyage and Description of the Isthmus of America (1695), by Lionel Wafer. Excerpt from the 1729 Knapton edition- Mellander, Gustavo A.(1971) The United States in Panamanian Politics: The Intriguing Formative Years. Daville,Ill.:Interstate Publishers. OCLC 138568.- Mellander, Gustavo A.; Nelly Maldonado Mellander (1999). Charles Edward Magoon: The Panama Years. Río Piedras, Puerto Rico: Editorial Plaza Mayor. ISBN 1-56328-155-4. OCLC 42970390.

**แหล่งข้อมูลอื่น**
หมวดหมู่:ประเทศปานามา
หมวดหมู่:คอคอด
รางวัลรามอน แมกไซไซ

รางวัลรามอน แมกไซไซ หรือ รางวัลแมกไซไซ (Ramon Magsaysay Award) เป็นรางวัลที่ก่อตั้งขึ้น เมื่อเดือนเมษายน ค.ศ. 1957 โดยคณะกรรมการของกองทุนร็อกกี้เฟลเลอร์ บราเธอร์ส (Rockefeller Brothers Fund) ซึ่งมีสำนักงานอยู่ในนครนิวยอร์ก สหรัฐอเมริกาโดยการสนับสนุนของรัฐบาลฟิลิปปินส์  รางวัลแมกไซไซนั้น ถือเสมือนหนึ่งรางวัลโนเบลสาขาสันติภาพของเอเชียเลยทีเดียว

**ประวัติ**
รางวัลนี้ได้ก่อตั้งขึ้นเพื่อเชิดชูเกียรติแก่นายรามอน แมกไซไซ อดีตประธานาธิบดีของฟิลิปปินส์ และเพื่อเป็นแบบอย่างอันดีงามของการอุทิศตนทำงานบริการประชาชนในสังคมประชาธิปไตย โดยมีมูลนิธิรางวัลรามอน แมกไซไซ (Ramon Magsaysay Award Foundation) เป็นผู้มอบรางวัลแก่บุคคลและนิติบุคคลในเอเชีย ที่ประสบความสำเร็จอันดียิ่งในแต่ละสาขา โดยไม่คำนึงถึงเชื้อชาติ สัญชาติ ศาสนา และเพศ 

**ประเภท**
แบ่งเป็น 6 สาขาด้วยกัน ได้แก่
#บริการรัฐกิจ (Government Service) ประกอบด้วยด้านการบริหาร ด้านตุลาการ ด้านการออกกฎหมาย ด้านการทหาร
#บริการสาธารณะ (Public Service)
#ผู้นำชุมชน (Community Leadership) 
#วารสารศาสตร์,วรรณกรรม และศิลปะการสื่อสารเชิงสร้างสรรค์ (Journalism, Literature and Creative Communication arts) เช่น  การเขียน การตีพิมพ์ ภาพถ่าย หรือการถ่ายทอดทางวิทยุ โทรทัศน์ ภาพยนตร์ หรือการแสดงศิลปะ
#สันติภาพและความเข้าใจระหว่างประเทศ (Peace and International Understanding) การมีส่วนร่วมในการพัฒนาความสัมพันธ์ สันติภาพ ความสามัคคี ซึ่งเป็นรากฐานสำหรับการพัฒนาที่ยั่งยืนทั้งในและระหว่างประเทศ
#ผู้นำในภาวะฉุกเฉิน (Emergent Leadership)

**รายนามผู้ได้รับรางวัลแมกไซไซ**

**อ้างอิง**

**แหล่งข้อมูลอื่น**
  มูลนิธิรางวัลรามอน แมกไซไซ date=2005-09-23 

หมวดหมู่:ทวีปเอเชีย
วิกิพีเดีย:วันนี้ในอดีต/13 สิงหาคม

13 สิงหาคม: วันเอกราชในสาธารณรัฐแอฟริกากลาง (พ.ศ. 2503)- พ.ศ. 2456 (ค.ศ. 1913) – แฮร์รี เบรียร์ลีย์|แฮร์รี เบรียร์ลีย์ นักประดิษฐ์ชาวอังกฤษ ใช้เตาเผาอุตสาหกรรมพัฒนาเหล็กกล้าไร้สนิม- พ.ศ. 2480 (ค.ศ. 1937) – เริ่มยุทธการที่เซี่ยงไฮ้ ซึ่งกลายเป็นหนึ่งในยุทธการครั้งนองเลือดและยาวนานที่สุดในสงครามจีน-ญี่ปุ่นครั้งที่สอง- พ.ศ. 2485 (ค.ศ. 1942) – พลตรี ยูจีน เรย์โบลด์ เสนาธิการเหล่าทหารช่าง กองทัพบกสหรัฐ อนุมัติการก่อสร้างอาคารซึ่งต่อมาใช้เป็นที่พัฒนาโครงการแมนฮัตตัน- พ.ศ. 2497 (ค.ศ. 1954) – มีการแพร่สัญญาณ "ควอมี ตารานาห์" เพลงชาติปากีสถาน ฉบับสมบูรณ์ครั้งแรกทางวิทยุปากีสถาน- พ.ศ. 2504 (ค.ศ. 1961) – เริ่มก่อสร้างกำแพงเบอร์ลิน (ในภาพ) เพื่อแยกเบอร์ลินตะวันตกกับเบอร์ลินตะวันออกและดินแดนเยอรมนีตะวันออกที่ล้อมอยู่
ดูเพิ่ม: 12 สิงหาคม – 13 สิงหาคม – 14 สิงหาคม
จดหมายเหตุ – รายชื่อบทความวันนี้ในอดีต
13 สิงหาคม

วันที่ 13 สิงหาคม เป็นวันที่ 225 ของปี (วันที่ 226 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 140 วันในปีนั้น

**เหตุการณ์**
 พ.ศ. 2463 (ค.ศ. 1920) - ยุทธการที่วอร์ซอเริ่มต้นขึ้น ระหว่างสงครามโปแลนด์-โซเวียต- พ.ศ. 2504 (ค.ศ. 1961) - รัฐบาลคอมมิวนิสต์ของเยอรมนีตะวันออก เริ่มก่อสร้างกำแพงเบอร์ลิน
*พ.ศ. 2536 (ค.ศ. 1993) - เหตุโรงแรมรอยัลพลาซ่าถล่ม

**วันเกิด**
พ.ศ. 2335 (ค.ศ. 1792) - แอเดเลดแห่งซัคเซิน-ไมนิงเงิน สมเด็จพระราชินีแห่งสหราชอาณาจักร- พ.ศ. 2357 (ค.ศ. 1814) - แอนเดอส์ โจนาส อังสตรอม นักฟิสิกส์ชาวสวีเดน (ถึงแก่กรรม พ.ศ. 2417)- พ.ศ. 2442 (ค.ศ. 1899) - อัลเฟร็ด ฮิตช์ค็อก ผู้กำกับภาพยนตร์ชาวอังกฤษ (ถึงแก่กรรม พ.ศ. 2523)
*พ.ศ. 2453 (ค.ศ. 1910) - สมเด็จพระราชาธิบดีสุลต่านซะอีด บิน เตมัวร์ (สวรรคต 19 ตุลาคม พ.ศ. 2515)
*พ.ศ. 2488 (ค.ศ. 1945) - สุภา สิริสิงห ศิลปินแห่งชาติสาขาวรรณศิลป์- พ.ศ. 2469 (ค.ศ. 1926) - ฟีเดล กัสโตร ประธานาธิบดีคิวบาคนที่ 17 (ถึงแก่กรรม 25 พฤศจิกายน พ.ศ. 2559)
*พ.ศ. 2504 (ค.ศ. 1961) - ชูษี เชิญยิ้ม นักแสดงตลกในคณะตลกเชิญยิ้ม - พ.ศ. 2505 (ค.ศ. 1962) - จอห์น สแลตเทอรี นักแสดงและผู้กำกับชาวอเมริกัน- พ.ศ. 2513 (ค.ศ. 1970) - แอลัน เชียเรอร์ นักฟุตบอลชาวอังกฤษ- พ.ศ. 2527 (ค.ศ. 1984) - อีมี อิกวอเกอร์ นักแสดงชาวไนจีเรีย-อเมริกัน- พ.ศ. 2533 (ค.ศ. 1990) - เจเนีย เกรเบนนีคอฟ นักกีฬาวอลเลย์บอลชาวฝรั่งเศส- พ.ศ. 2535 (ค.ศ. 1992) - ลูกัส โมรา นักฟุตบอลชาวบราซิล- พ.ศ. 2536 (ค.ศ. 1993) 
** ช็อง อี-ซอ นักแสดงชาวเกาหลีใต้
** ดังวันลัม นักฟุตบอลอาชีพชาวเวียดนาม
** ยุน โบ-มี นักร้องชาวเกาหลี
*พ.ศ. 2537 (ค.ศ. 1994) - อันเดรอา เมซา นางแบบและนางงามชาวเม็กซิโก- พ.ศ. 2538 (ค.ศ. 1995) - แพร็สแนล กีมแปมเบ นักฟุตบอลชาวฝรั่งเศส- พ.ศ. 2540 (ค.ศ. 1997) - เฉิน จั์วเสวียน นักร้องนักแสดงหญิงชาวจีน- พ.ศ. 2542 (ค.ศ. 1999) - ริกี ปุตช์ นักฟุตบอลอาชีพชาวสเปน- พ.ศ. 2543 (ค.ศ. 2000) - นา แจ-มิน นักร้องและนักแสดงชาวเกาหลีใต้

**วันถึงแก่กรรม**
 พ.ศ. 1147 (ค.ศ. 604) - จักรพรรดิสุยเหวิน
*พ.ศ. 2408 (ค.ศ. 1865) - อิกนาทซ์ เซ็มเมิลไวส์ ผู้บุกเบิกการฆ่าเชื้อด้วยการล้างมือในวงการแพทย์ (เกิด 1 กรกฎาคม พ.ศ. 2361)
*พ.ศ. 2489 (ค.ศ. 1946) - เอช.จี. เวลส์ นักประพันธ์ชาวอังกฤษ (เกิด พ.ศ. 2409)- พ.ศ. 2507 (ค.ศ. 1964) - เสงี่ยม นาวีเสถียร นักแสดงหญิงจากภาพยนตร์ไทยเรื่องแรก นางสาวสุวรรณ (เกิด 27 กรกฎาคม พ.ศ. 2448)- พ.ศ. 2518 (ค.ศ. 1975) - หลวงไพเราะเสียงซอ (อุ่น ดุรยชีวิน) นักดนตรีไทย- พ.ศ. 2549 (ค.ศ. 2006) - พเยาว์ พูนธรัตน์ นักกีฬาเหรียญทองแดงโอลิมปิคคนแรกของประเทศไทย (เกิด 15 ตุลาคม พ.ศ. 2499)- พ.ศ. 2552 (ค.ศ. 2009) - กรุณา กุศลาสัย ศิลปินแห่งชาติ นักภารตวิทยาอันดับหนึ่งของไทย (เกิด 10 พฤษภาคม พ.ศ. 2463)- พ.ศ. 2563 (ค.ศ. 2020) - สุปาณี พุกสมบุญ นักร้องชาวไทย (เกิด 13 กุมภาพันธ์ พ.ศ. 2467)

**วันสำคัญ**
 โรมันคาทอลิก - วันฉลองนักบุญสมเด็จพระสันตะปาปาปอนเทียนและนักบุญฮิปโปลิตุสแห่งโรม-  สากล - วันคนถนัดซ้ายสากล

**แหล่งข้อมูลอื่น**
  BBC: On This Day-  Today in History: August 13 date=2005-08-01 
สิงหาคม 13
หมวดหมู่:สิงหาคม
วิกิพีเดีย:วันนี้ในอดีต/14 สิงหาคม

14 สิงหาคม: วันเอกราชในปากีสถาน (พ.ศ. 2490)- พ.ศ. 2429 (ค.ศ. 1880) – อาสนวิหารโคโลญ (ในภาพ) ก่อสร้างแล้วเสร็จหลังใช้เวลา 632 ปี- พ.ศ. 2484 (ค.ศ. 1941) – หลังการประชุมลับบนเรือรบที่ทอดสมออยู่ใกล้กับนิวฟันด์แลนด์ นายกรัฐมนตรีสหราชอาณาจักร วินสตัน เชอร์ชิล และประธานาธิบดีสหรัฐ แฟรงกลิน ดี. โรสเวลต์ ร่วมกันตรากฎบัตรแอตแลนติก อันกำหนดวิสัยทัศน์แก่โลกหลังสงครามโลกครั้งที่สอง แม้ว่าสหรัฐอเมริกายังไม่เข้าสู่สงครามในขณะนั้น- พ.ศ. 2537 (ค.ศ. 1994) – ทางการซูดานส่งมอบตัวผู้หลบหนีความผิดระหว่างประเทศ อิลลิช รามิเรซ ซันเชซ ซึ่งเป็นที่ต้องการตัวจากการก่อการร้ายหลายครั้งในทวีปยุโรป ให้เจ้าหน้าที่ฝรั่งเศส- พ.ศ. 2549 (ค.ศ. 2006) – สหประชาชาติเป็นตัวแทนเจรจาหยุดยิงในสงครามเลบานอนระหว่างประเทศเลบานอนและอิสราเอล- พ.ศ. 2553 (ค.ศ. 2010) – มีการจัดกีฬาโอลิมปิกเยาวชนครั้งแรกในประเทศสิงคโปร์สำหรับนักกีฬาอายุระหว่าง 14 ถึง 18 ปี
ดูเพิ่ม: 13 สิงหาคม – 14 สิงหาคม – 15 สิงหาคม
จดหมายเหตุ – รายชื่อบทความวันนี้ในอดีต
14 สิงหาคม

วันที่ 14 สิงหาคม เป็นวันที่ 226 ของปี (วันที่ 227 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 139 วันในปีนั้น

**เหตุการณ์**
 พ.ศ. 2347 - จักรพรรดิฟรันซ์ที่ 2 สละราชบัลลังก์จักรวรรดิโรมันอันศักดิ์สิทธิ์ แล้วเฉลิมพระนามเป็นจักรพรรดิฟรันซ์ที่ 1 แห่งจักรวรรดิออสเตรียแทน - พ.ศ. 2484 (ค.ศ. 1941) - วินสตัน เชอร์ชิลล์และแฟรงคลิน ดี. รูสเวลต์ลงนามกฎบัตรแอตแลนติก   
*พ.ศ. 2546 (ค.ศ. 2003) - ฮัมบาลี ผู้ก่อการร้ายตัวฉกาจแห่งเอเชียตะวันออกเฉียงใต้ถูกจับกุมที่ประเทศไทย    

**วันเกิด**
 พ.ศ. 2231 (ค.ศ. 1688) - พระเจ้าฟรีดริช วิลเฮล์มที่ 1 แห่งปรัสเซีย- พ.ศ. 2283 (ค.ศ. 1740) - สมเด็จพระสันตะปาปาปิอุสที่ 7- พ.ศ. 2414 (ค.ศ. 1871) - จักรพรรดิกวังซวี่แห่งราชวงศ์ชิง- พ.ศ. 2422 (ค.ศ. 1879) - คาร์ล เดอริง สถาปนิกชาวเยอรมัน- พ.ศ. 2488 (ค.ศ. 1945) - สตีฟ มาร์ติน นักแสดงชายชาวอเมริกัน- พ.ศ. 2494 (ค.ศ. 1951) - คาร์ล ลัมบลี นักแสดงชาวอเมริกัน- พ.ศ. 2502 (ค.ศ. 1959) - มาร์เชอ เกย์ ฮาร์เดน นักแสดงภาพยนตร์ ละครเวที ชาวอเมริกัน- พ.ศ. 2503 (ค.ศ. 1960) - ซาราห์ ไบรท์แมน นักร้อง นักแสดง นักแต่งเพลง และนักเต้นชาวอังกฤษ- พ.ศ. 2504 (ค.ศ. 1961) - อาเธอร์ ปัญญโชติ นักแสดง/นายแบบ/นักร้องชาวไทย- พ.ศ. 2509 (ค.ศ. 1966) - แฮลลี เบร์รี นักแสดงหญิงชาวอเมริกัน- พ.ศ. 2510 (ค.ศ. 1967) - สินี หงษ์มานพ นักแสดงชาวไทย- พ.ศ. 2511 (ค.ศ. 1968) - เทอร์รี โนทารี นักแสดงชาวอเมริกัน- พ.ศ. 2512 (ค.ศ. 1969) - เคอิทาโร โฮชิโน แชมป์โลกมวยสากลชาวญี่ปุ่น- พ.ศ. 2515 (ค.ศ. 1972) - ยูแจซอก นักแสดง/พิธีกรชาวเกาหลีใต้- พ.ศ. 2518 (ค.ศ. 1975) 
** ปัญญาพล เดชสงค์ นักแสดงชาวไทย
** ศศิวรรณ์ เลิศวิริยะประภา ผู้ดำเนินรายการ คุยข่าวเช้า- พ.ศ. 2519 (ค.ศ. 1976) - ณุศรา ประวันณา นักแสดงชาวไทย- พ.ศ. 2524 (ค.ศ. 1981) - โคฟี คิงส์ตัน นักมวยปล้ำอาชีพชาวอเมริกัน- พ.ศ. 2525 (ค.ศ. 1982) - ศิริศิลป์ โชติวิจิตร นักร้องนำของวง เอบีนอร์มัล- พ.ศ. 2526 (ค.ศ. 1983) 
** มีลา คูนิส นักแสดงหญิงชาวอเมริกัน
** ไฮโค เวสเทอร์มันน์ นักฟุตบอลชาวเยอรมัน- พ.ศ. 2527 (ค.ศ. 1984) - รังสิต ศิรนานนท์ นักแสดงและนายแบบชาวไทย- พ.ศ. 2534 (ค.ศ. 1991) - ยุพา สนิทกลาง นักกีฬาวอลเลย์บอลหญิงทีมชาติไทย- พ.ศ. 2536 (ค.ศ. 1993) - กงชาน นักร้องชาวเกาหลีใต้- พ.ศ. 2539 (ค.ศ. 1996) - 
**นีล เมอเปย์ นักฟุตบอลชาวฝรั่งเศส
** โฌแอลินโตน นักฟุตบอลชาวบราซิล

**วันถึงแก่กรรม**
 พ.ศ. 1907 (ค.ศ. 1464) - สมเด็จพระสันตะปาปาปิอุสที่ 2- พ.ศ. 2484 (ค.ศ. 1941) - แมกซิมิเลียน คอลบี บาทหลวงชาวโปแลนด์ (เกิด 8 มกราคม พ.ศ. 2437)- พ.ศ. 2564 (ค.ศ. 2021) - ท่านผู้หญิงบุญเรือน ชุณหะวัณ ภริยาของพลเอกชาติชาย ชุณหะวัณ อดีตนายกรัฐมนตรี (เกิด 25 เมษายน พ.ศ. 2463)- พ.ศ. 2566 (ค.ศ. 2023) - เพชร โอสถานุเคราะห์ นักร้อง นักดนตรี และนักธุรกิจชาวไทย (เกิด 21 สิงหาคม พ.ศ. 2497)

**วันสำคัญและวันหยุดเทศกาล**
 โรมันคาทอลิก - วันฉลองนักบุญแมกซิมิเลียน คอลบี- ประเทศปากีสถาน - วันประกาศเอกราช

**แหล่งข้อมูลอื่น**
  BBC: On This Day-  Today in History: August 14 date=2005-10-28 
สิงหาคม 14
หมวดหมู่:สิงหาคม
วิกิพีเดีย:วันนี้ในอดีต/15 สิงหาคม

15 สิงหาคม: วันเอกราชในอินเดีย (พ.ศ. 2490)- พ.ศ. 2457 (ค.ศ. 1914) – คลองปานามา เส้นทางลัดระหว่างมหาสมุทรแอตแลนติกกับมหาสมุทรแปซิฟิกผ่านคอคอดปานามา เปิดการจราจร- พ.ศ. 2488 (ค.ศ. 1945) – มีการแพร่สัญญาณพระราชดำรัสเกียวกุองโฮโซในจักรวรรดิญี่ปุ่น เนื้อหาประกาศยอมจำนนอย่างไม่มีเงื่อนไข- พ.ศ. 2490 (ค.ศ. 1947) – ชวาหะร์ลาล เนห์รูขึ้นดำรงตำแหน่งนายกรัฐมนตรีอินเดียคนแรก - พ.ศ. 2491 (ค.ศ. 1948) – มีการสถาปนาสาธารณรัฐเกาหลีโดยมีอี ซึง-มันเป็นประธานาธิบดีคนแรก- พ.ศ. 2520 (ค.ศ. 1977) – กล้องโทรทรรศน์วิทยุ เดอะบิ๊กเอียร์ ดำเนินการโดยโครงการค้นหาสิ่งมีชีวิตทรงภูมิปัญญาต่างดาวของมหาวิทยาลัยโอไฮโอสเตต ได้รับสัญญาณวิทยุความเข้มสูงมาก ซึ่งต่อมาเป็นที่รู้จักกันว่า สัญญาณว้าว! (ในภาพ)
ดูเพิ่ม: 14 สิงหาคม – 15 สิงหาคม – 16 สิงหาคม
จดหมายเหตุ – รายชื่อบทความวันนี้ในอดีต
รายชื่อเว็บเบราว์เซอร์

รายชื่อเว็บเบราว์เซอร์เรียงลำดับตามช่วงเวลา
รายชื่อเว็บเบราว์เซอร์

**เว็บเบราว์เซอร์ที่เป็นที่รู้จักกันดี**
เรียงตามลำดับเวลาที่เปิดให้ใช้:- เวิลด์ไวด์เว็บ (26 กุมภาพันธ์ พ.ศ. 2534)- โมเสก (22 เมษายน พ.ศ. 2536)- เน็ตสเคป แนวิเกเตอร์ (13 ตุลาคม พ.ศ. 2537)- อินเทอร์เน็ตเอกซ์พลอเรอร์ (สิงหาคม พ.ศ. 2538)- โอเปร่า (พ.ศ. 2539)- ซาฟารี (7 มกราคม พ.ศ. 2546)- มอซิลลา ไฟร์ฟอกซ์ (9 พฤศจิกายน พ.ศ. 2547)- กูเกิล โครม (2 กันยายน พ.ศ. 2551)

**เว็บเบราว์เซอร์แบบกราฟิกส์**

**เว็บเบราว์เซอร์ที่ใช้ตัววาดหน้าเว็บ Trident**
เว็บเบราว์เซอร์ที่ใช้ตัววาดหน้าเว็บ Trident ที่พัฒนาโดยบริษัทไมโครซอฟท์- อินเทอร์เน็ตเอกซ์พลอเรอร์ (Internet Explorer)- MSN Explorer- Netscape Browser (Netscape 8 มีทั้ง Gecko และ Trident)- Windows Explorer (ใช้โมดูลบางตัวร่วมกันกับ Internet Explorer)- แมกซ์ทอน (Maxthon)- Sleipnir Browser

**เว็บเบราว์เซอร์ที่ใช้ตัววาดหน้าเว็บ Gecko**
เว็บเบราว์เซอร์ที่ใช้ตัววาดหน้าเว็บ Gecko ที่พัฒนาโดยมูลนิธิมอซิลลา- มอซิลลา ไฟร์ฟอกซ์ (Mozilla Firefox)- คามิโน (Camino) สำหรับแมคโอเอสเท็น- Mozilla Application Suite- ซีมังกี (SeaMonkey)- CompuServe- lolifox- Aphrodite- BackArrow (พัฒนาจาก Skipstone)- Beonex Communicator- DocZilla เบราว์เซอร์ที่สนับสนุนภาษา SGML- Epiphany เว็บเบราว์เซอร์หลักของ GNOME ในปัจจุบัน- Galeon เว็บเบราว์เซอร์หลักของ GNOME ก่อนจะเปลี่ยนมาเป็น Epiphany- K-Meleon สำหรับวินโดวส์- K-MeleonCCF สำหรับวินโดวส์ (พัฒนาจาก K-Meleon)- Kazehakase เบราว์เซอร์ขนาดเล็กใช้ไลบรารีติดต่อผู้ใช้ GTK2 บนลีนุกซ์- Madfox (พัฒนาจาก Firefox)- Netscape Browser (Netscape 8 มีทั้ง Gecko และ Trident)- Netscape (เวอร์ชัน 6 ขึ้นไป)- Salamander- Skipstone

**เว็บเบราว์เซอร์ที่ใช้ตัววาดหน้าเว็บ KHTML**
เว็บเบราว์เซอร์ที่ใช้ตัววาดหน้าเว็บ KHTML ที่พัฒนาโดยโครงการ KDE- คองเคอเรอร์ (Konqueror)- ซาฟารี (Safari)- ABrowse- OmniWeb- Shiira- SkyKruzer- SunriseBrowser

**เว็บเบราว์เซอร์อื่นๆ**
 โอเปร่า (Opera)- กูเกิล โครม (Google Chrome)- Internet Explorer for Mac- Amaya- Arachne- Avant Browser- AWeb- Charon (สำหรับระบบปฏิบัติการ Inferno)- Dillo- Emacs/W3- ProSyst mBrowser- Espial Escape- HotJava- IBrowse- icab- Jazilla- NetPositive- NetSurf- Off By One- Oregano- Voyager

**เว็บเบราว์เซอร์แบบข้อความ**
 Alynx- ELinks- Links- Lynx- Netrik- w3m

**อ้างอิง**
  รายชื่อเว็บเบราว์เซอร์ที่เลิกพัฒนาแล้ว date=2011-04-06 
หมวดหมู่:เว็บเบราว์เซอร์
วิกิพีเดีย:วันนี้ในอดีต/16 สิงหาคม

16 สิงหาคม: วันเอกราชในประเทศไซปรัส (พ.ศ. 2503); วันสันติภาพไทย; วัยเด็กในปารากวัย- พ.ศ. 2362 (ค.ศ. 1819) – ในแมนเชสเตอร์ ประเทศอังกฤษ มีผู้เสียชีวิตราว 15 คน และได้รับบาดเจ็บอีก 400 ถึง 700 คนหลังกองทหารม้าบุกเข้าใส่ฝูงชนที่เรียกร้องให้ปฏิรูปการมีผู้แทนราษฎรในรัฐสภา- พ.ศ. 2488 (ค.ศ. 1945) – ปรีดี พนมยงค์ ผู้สำเร็จราชการแทนพระองค์ ออกประกาศให้การประกาศสงครามของไทยต่อสหรัฐและสหราชอาณาจักรเป็นโมฆะ หลังจักรวรรดิญี่ปุ่นยอมจำนนได้หนึ่งวัน- พ.ศ. 2503 (ค.ศ. 1960) – โจเซฟ คิททินเจอร์กระโดดร่มลงมาจากบอลลูนเหนือรัฐนิวเม็กซิโกที่ระดับความสูง 31,330 เมตร เป็นสถิติโลกของการกระโดดจากที่สูงโดยตกอย่างอิสระ และเป็นอัตราเร็วที่สูงที่สุดของมนุษย์โดยไม่ใช้เครื่องบิน- พ.ศ. 2520 (ค.ศ. 1977) – เอลวิส เพรสลีย์ (ในภาพ) "ราชาร็อกแอนด์โรล" ถูกพบว่าเสียชีวิตในบ้านพัก ณ เมมฟิส รัฐเทนเนสซี สหรัฐ- พ.ศ. 2552 (ค.ศ. 2009) – ยัง ยง-อึนชนะพีจีเอแชมเปียนชิพปี 2552 เป็นนักกอล์ฟชาวเอเชียคนแรกที่ชนะการแข่งขันกอล์ฟรายการเมเจอร์ชาย
ดูเพิ่ม: 15 สิงหาคม – 16 สิงหาคม – 17 สิงหาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/17 สิงหาคม

17 สิงหาคม: วันเอกราชในอินโดนีเซีย (พ.ศ. 2488) และกาบอง (พ.ศ. 2512)- พ.ศ. 2426 (ค.ศ. 1883) – มีการบรรเลงเพลงอิมโน นาเซียวนัล โดมีนีกาโนต่อสาธารณะครั้งแรกที่อาคารเอสเปรันซาหมายเลข 9 เป็นเพลงชาติของสาธารณรัฐโดมินิกันซึ่งใช้มาจนถึงปัจจุบัน- พ.ศ. 2488 (ค.ศ. 1945) – แอนิมัลฟาร์ม นวนิยายของจอร์จ ออร์เวลล์ มีการพิมพ์เผยแพร่ครั้งแรก  (ปกในภาพ) - พ.ศ. 2502 (ค.ศ. 1959) – ไคด์ออฟบลู โดย ไมลส์ เดวิส บันทึกเสียงแจ๊สขายดีที่สุดอย่างหนึ่งตลอดกาล เปิดตัววันแรก- พ.ศ. 2541 (ค.ศ. 1998) – บิล คลินตัน ประธานาธิบดีสหรัฐ ให้การยอมรับว่าตน "มีความสัมพันธ์ทางกายไม่เหมาะสม" กับโมนิกา ลูวินสกี เจ้าหน้าที่ฝึกงานทำเนียบขาว- พ.ศ. 2551 (ค.ศ. 2008) – ไมเคิล เฟ็ลปส์ สร้างสถิติเป็นบุคคลผู้คว้าเหรียญทองมากที่สุดในกีฬาโอลิมปิกครั้งหนึ่ง (8) และคว้าเหรียญทองอาชีพรวมมากที่สุด (14) ในประวัติศาสตร์กีฬาโอลิมปิกสมัยใหม่ หลังคว้าชัยในการแข่งขันท่าผสม 4×100 เมตรในโอลิมปิกฤดูร้อน 2008
ดูเพิ่ม: 16 สิงหาคม – 17 สิงหาคม – 18 สิงหาคม
จดหมายเหตุ – รายชื่อบทความวันนี้ในอดีต
เสน่ห์ จามริก

ศาสตราจารย์ เสน่ห์ จามริก (11 กรกฎาคม พ.ศ. 2470 – 9 เมษายน พ.ศ. 2565) เป็นนักวิชาการชาวไทย ได้รับยกย่องเป็นราษฎรอาวุโส และมีผลงานด้านสิทธิมนุษยชนหลายอย่าง ได้แก่ ประะธานสหภาพเพื่อสิทธิเสรีภาพของประชาชน ประธานที่ปรึกษาคณะกรรมการรับข้อมูลและสืบพยานเหตุการณ์ 6 ตุลา 2519 อดีตสมาชิกสภานิติบัญญัติแห่งชาติ และเป็นอดีตประธานกรรมการสิทธิมนุษยชนแห่งชาติ

**การศึกษา**
 มัธยมปลาย โรงเรียนวัดราชบพิธ- พ.ศ. 2491 ธรรมศาสตร์บัณฑิต มหาวิทยาลัยวิชาธรรมศาสตร์และการเมือง- พ.ศ. 2500 ปริญญาโทด้านบริหารธุรกิจ มหาวิทยาลัยแมนเชสเตอร์

**ประวัติการทำงานและผลงาน**
 กรมการค้าภายใน กระทรวงพาณิชย์- กรมการเมือง กระทรวงการต่างประเทศ- พ.ศ. 2503-2530 อาจารย์ประจำคณะรัฐศาสตร์ มหาวิทยาลัยธรรมศาสตร์ จนเกษียณอายุราชการ- พ.ศ. 2516-2517 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 - พ.ศ. 2518 ร่วมก่อตั้งสหภาพเพื่อสิทธิเสรีภาพของประชาชน (ปัจจุบันคือ สมาคมสิทธิเสรีภาพประชาชน หรือ สสส.) และได้รับเลือกตั้งเป็นประธาน- หัวหน้าโครงการรัฐศาสตร์ศึกษา และหัวหน้าสาขาวิชาการต่างประเทศ- พ.ศ. 2518 รองอธิการบดีมหาวิทยาลัยธรรมศาสตร์- พ.ศ. 2518 ได้รับตำแหน่งศาสตราจารย์- ดุษฎีบัณฑิตกิตติมศักดิ์ สาขารัฐศาสตร์ มหาวิทยาลัยรามคำแหง- ดุษฎีบัณฑิตกิตติมศักดิ์ สาขาวิชาการเมืองการปกครอง มหาวิทยาลัยธรรมศาสตร์
นอกจากนี้ยังมีบทบาททางด้านการวิจัยและสนับสนุนการวิจัยหลายด้าน ดังเช่น- หัวหน้าโครงการวิจัย "พัฒนาการสิทธิมนุษยชนในประเทศไทย" ของมูลนิธิฟอร์ด และมูลนิธิเอเชีย - ประธานมูลนิธิโครงการตำราสังคมศาสตร์และมนุษยศาสตร์- ผู้อำนวยการสถาบันไทยคดีศึกษา มหาวิทยาลัยธรรมศาสตร์ - นายกสังคมศาสตร์แห่งประเทศไทย- กรรมการ สถาบันวิจัยเพื่อการพัฒนาประเทศไทย (ทีดีอาร์ไอ)
หลังจากเกษียณอายุราชการ ก็ได้รับรางวัลนักสิทธิมนุษยชนดีเด่น และทำงานร่วมกับองค์กรพัฒนาเอกชนอีกหลายแห่ง งานที่ทำล้วนเน้นหนักไปทางด้านชนบท ชุมชนท้องถิ่น สิทธิมนุษยชน ตำแหน่งสำคัญคือ ประธานกรรมการสิทธิมนุษยชนแห่งชาติ ในระหว่างปี พ.ศ. 2544 ถึงปี พ.ศ. 2552

**เครื่องราชอิสริยาภรณ์**
 พ.ศ. 2544 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)- พ.ศ. 2529 - 80px  เครื่องราชอิสริยาภรณ์อันมีเกียรติยศยิ่งมงกุฎไทย ชั้น มหาวชิรมงกุฏ

**อ้างอิง**

**แหล่งข้อมูลอื่น**
  ศาสตราจารย์ เสน่ห์ จามริก
2565
หมวดหมู่:ศาสตราจารย์
หมวดหมู่:อาจารย์คณะรัฐศาสตร์
หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:การเมืองภาคประชาชน
หมวดหมู่:นักสิทธิมนุษยชน
หมวดหมู่:ราษฎรอาวุโส
หมวดหมู่:สมาชิกสภานิติบัญญัติแห่งชาติ
หมวดหมู่:กรรมการสิทธิมนุษยชนแห่งชาติของไทย
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากมหาวิทยาลัยแมนเชสเตอร์
หมวดหมู่:บุคคลในประวัติศาสตร์ไทย พ.ศ. 2516–2544
หมวดหมู่:บุคคลในประวัติศาสตร์ไทย หลัง พ.ศ. 2544
แฮร์รี เอส. ทรูแมน

พันเอก แฮร์รี เอส ทรูแมน (อังกฤษ: Harry S Truman; 8 พฤษภาคม ค.ศ. 1884 – 26 ธันวาคม ค.ศ. 1972) นักการเมืองและทหารบกชาวอเมริกัน เป็นประธานาธิบดีคนที่ 33 ของสหรัฐ ตั้งแต่ ค.ศ. 1945 ถึง 1953 ซึ่งรับตำแหน่งต่อจากประธานาธิบดีแฟรงกลิน ดี. รูสเวลต์ที่ถึงแก่อสัญกรรม ในขณะที่ดำรงตำแหน่งเป็นรองประธานาธิบดี เขาได้นำแผนมาร์แชลล์มาใช้เพื่อฟื้นฟูเศรษฐกิจของยุโรปตะวันตกและก่อตั้งลัทธิทรูแมนและองค์กรเนโท
ทรูแมนได้รับเลือกตั้งเป็นวุฒิสภาสหรัฐใน ค.ศ. 1934 และได้มีชื่อเสียงระดับชาติในฐานะประธานคณะกรรมการทรูแมนเพื่อมุ่งเป้าหมายไปที่การลดความสูญเสียและไร้ประสิทธิภาพในข้อตกลงสงคราม ไม่นานหลังจากที่ได้รับตำแหน่งประธานาธิบดี เขาได้อนุมติให้ใช้ระเบิดนิวเคลียร์เป็นครั้งแรกและครั้งเดียวในสงคราม การบริหารประเทศของทรูแมนมีส่วนร่วมในนโยบายการต่างประเทศและละทิ้งลัทธิโดดเดียว เขาได้รวบรวมการร่วมมือสัญญาใหม่ของเขาในช่วงการเลือกตั้งเข้าชิงตำแหน่งประธานาธิบดี ค.ศ. 1948 และได้รับชัยชนะอย่างน่าตกใจที่รักษาตำแหน่งประธานาธิบดีของเขาไว้ได้อีกวาระหนึ่ง
ทรูแมนได้ควบคุมการขนส่งทางอากาศไปยังกรุงเบอร์ลิน ค.ศ. 1948 เมื่อคอมมิวนิสต์เกาหลีเหนือได้เข้ารุกรานเกาหลีใต้ เขาได้รับการอนุมัติจากองค์การสหประชาชาติในการดำเนินนโยบายครั้งใหญ่ที่เรียกว่าสงครามเกาหลี สามารถปกป้องเกาหลีใต้เอาไว้ได้และเกือบจะยึดครองเกาหลีเหนือแต่จีนได้เข้ามาแทรกแซงกองทัพยูเอ็น/สหรัฐจึงถูกผลักดัน และป้องกันการตีโต้กลับของคอมมิวนิสต์เกาหลีเหนือ ในเรื่องภายในประเทศ ธนบัตรที่ได้รับการรับรองจากทรูแมนได้รับการคัดค้านจากฝ่ายอนุรักษ์นิยม แต่การบริหารของเขาได้ประสบความสำเร็จในการเศรษฐกิจสหรัฐผ่านความท้าทายเศรษฐกิจในช่วงหลังสงคราม ใน ค.ศ. 1948 เขาได้เสนอกฎหมายสิทธิพลเมืองที่ครอบคลุมเป็นครั้งแรกและออกคำสั่งการบริหารเพื่อริเริ่มการรวมตัวทางเชื้อชาติในกองทัพและหน่วยงานของรัฐบาลกลาง
ด้วยข้อกล่าวหาของการคอรัปชั่นในการบริหารของทรูแมนได้กลายเป็นประเด็นที่สำคัญในการรณรงค์หาเสียงเลือกตั้งในส่วนภาคกลางในการเลือกตั้งเข้าชิงตำแหน่งประธานาธิบดี ค.ศ. 1952 และผลปรากฏว่าดไวต์ ดี. ไอเซนฮาวร์จากพรรคริพับลิกันได้ชนะในการเลือกตั้งกับ Adlai Stevenson II จากพรรคเดโมแครต การถูกปลดเกษียณที่ยากลำบากทางการเงินของทรูแมนได้เป็นจุดเด่นโดยการสืบค้นห้องสมุดประธานาธิบดีและสิ่งสือพิมพ์บันทึกความทรงจำของเขา เมื่อเขาได้ออกจากตำแหน่ง การดำรงเป็นประธานาธิบดีของทรูแมนได้ถูกวิพากษ์วิจารณ์อย่างหนัก แต่นักวิชาการได้ฟื้นฟูภาพลักษณ์ของเขาใน ค.ศ. 1960 และได้รับการจัดอันดับว่าเป็นหนึ่งในประธานาธิบดีที่ดีที่สุด

**หมายเหตุเรื่องชื่อ**
ชื่อกลางของ แฮร์รี เอส  ทรูแมน หรือตัว เอส ที่เห็นในชื่อนี้นั้นไม่ใช่อักษรย่อ และไม่มีคำเต็มแต่อย่างใด มีเพียงแค่ตัว เอส เท่านั้น ทรูแมนเคยกล่าวเล่น ๆ ว่าตัว เอส นั้นเป็นคำ ไม่ใช่อักษรย่อ ดังนั้นจึงไม่สมควรมีจุดด้านหลัง แต่สิ่งพิมพ์อย่างเป็นทางการต่าง ๆ นั้นใช้จุดลงท้ายตัวเอสแทบทั้งสิ้น ถึงกระนั้นการใช้จุดลงท้ายนั้นไม่ได้มีการใช้โดยทั่วไป ในปัจจุบันบางสิ่งพิมพ์ยังคงไม่เติมจุดหลังตัว เอส
1972

หมวดหมู่:ประธานาธิบดีสหรัฐ
หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:ผู้นำในสงครามเย็น
หมวดหมู่:บุคคลจากรัฐมิสซูรี
หมวดหมู่:ผู้รอดชีวิตจากการลอบสังหาร
หมวดหมู่:ตระกูลทรูแมน
หมวดหมู่:บุคคลในสงครามเกาหลี
วิธีใช้:สร้างบทความใหม่

การสร้างบทความใหม่ ในวิกิพีเดีย สามารถสร้างได้หลายแบบในวิธีใดวิธีหนึ่ง วิธีสร้างหลักๆ ได้แก่
# สร้างต่อจากบทความเดิมโดยการกดที่ลิงก์สีแดงในบทความใดๆ บทความใหม่จะถูกสร้างอัตโนมัติถ้ามีการบันทึกหลังจากนั้น ถ้าบทความนั้นไม่มีลิงก์สามารถสร้างลิงก์ใหม่ได้โดยการพิมพ์  คร่อมข้อความใดๆ
# พิมพ์ชื่อที่ต้องการ หลังจากชื่อเว็บใน ช่อง URL ด้านบน  และเลือก edit/แก้ไข เพื่อเขียนบทความนั้น
# สร้างบทความจากคำสั่งด้านล่างนี้ โดยพิมพ์ชื่อบทความที่ต้องการ
อย่างไรก็ตาม ถ้ายังไม่ชำนาญหรือต้องการตรวจสอบผลลัพธ์ก่อน ควรทดสอบจาก วิกิพีเดีย:ทดลองเขียน ก่อนลงมือสร้างบทความใหม่ 
ข้อดีของการสร้างบทความต่อจากบทความเดิม จะส่งผลให้บทความใหม่มีหัวข้อที่โยงเข้าหากันได้ง่าย

**ดูเพิ่ม**
 วิธีการตั้งชื่อ- อะไรที่ไม่ใช่วิกิพีเดีย
สร้างบทความใหม่
การ์ตูน

การ์ตูนเป็นรูปแบบหนึ่งของการวาดภาพประกอบซึ่งโดยทั่วไปเกิดจากการวาด หรือบางครั้งในรูปแบบแอนิเมชั่น ในรูปแบบไม่เหมือนจริงหรือกึ่งสมจริง ความหมายของการ์ตูนมีการเปลี่ยนแปลงมาตลอดยุคของประวัติศาสตร์ แต่ความหมายร่วมสมัยของการ์ตูนคือ ภาพหรือชุดของภาพที่มีเป้าหมายเพื่อเหน็บแนม, ล้อเลียน หรือ ความตลก หรืออาจหมายถึงภาพเคลื่อนไหวที่เกิดจากชุดต่อเนื่องของภาพเขียนเพื่อให้เกิดแอนิเมชั่น คำเรียกผู้สร้างสรรค์การ์ตูนคือ การ์ตูนนิสต์, หรือ แอะนิเมเตอร์
แนวคิดของการ์ตูนปรากฏครั้งแรกในยุคกลาง ซึ่งปรากฏอธิบายครั้งแรกว่าเป็นการวาดเบื้องต้นเพื่อเตรียมการสำหรับสร้างสรรค์งานศิลปะ เช่นจิตรกรรม, เฟรสโก, ทาเปสตรี หรือ กระจกสี ในศตวรรษที่ 19 นับตั้งแต่นิตยสาร พันช์ ซึ่งตีพิมพ์ครั้งแรกในปี 1843 การ์ตูนเริ่มกลายมาเป็นคำเรียกแบบภาพวาดประกอบในนิตยสารและหนังสือพิมพ์ที่มีความตลกขบขัน ซึ่งในระยะแรกเป็นคำเรียกอย่างเหน็บแนม จากนั้นจึงปรากฏใช้กับ การ์ตูนล้อการเมือง และ การ์ตูนช่อง และในศตวรรษที่ 20 ซึ่งมีการพัฒนาและเปลี่ยนแปลงสื่อกลาง การ์ตูนเริ่มนำมาใช้รวมถึงแอนิเมชั่นเช่นกัน

**อ้างอิง**

หมวดหมู่:ศิลปะ
หมวดหมู่:ภาพยนตร์
หมวดหมู่:ประเภทของศิลปะ
หมวดหมู่:ประเภทของภาพยนตร์
หมวดหมู่:คำศัพท์ภาพยนตร์และวีดิทัศน์
รีเพลย์เจ

รีเพลย์ J (Replay J) เป็นการ์ตูนญี่ปุ่นที่วาดโดยดัดแปลงมาจากเนื้อเรื่องส่วนหนึ่งจากนิยายภาษาอังกฤษเรื่อง "รีเพลย์" (Replay) ซึ่งเขียนโดย "เคน กริมวูด" (Ken Grimwood)
รีเพลย์ J จะออกไปทางคำถามปรัชญาว่า คนเราถ้าได้โอกาสครั้งที่สอง จะทำอย่างไร แก้ไขสิ่งใดบ้าง

**เนื้อเรื่อง**
มุโรบุชิ ชูเฮ โบรกเกอร์บริษัทเงินทุนหลักทรัพย์แห่งหนึ่ง อายุ 40 ปี ชีวิตที่พยายามมาไม่ได้ดังหวัง และเสียชีวิตอย่างกะทันหัน ได้ย้อนเวลากลับมาอยู่ในร่างของตนเองครั้งยังหนุ่มอีกครั้งโดยมีความทรงจำเกี่ยวกับเหตุการณ์ที่จะเกิดขึ้นในอนาคตอีกด้วย ใช้ความทรงจำก่อนตาย มาแก้ไขอดีตของเขาเอง และเพื่อนฝูงของเขาในการ์ตูนนั้นจะเน้นไปเฉพาะในส่วนการย้อนกลับมาใช้ชีวิตครั้งแรก

**ตัวละคร**
มุโรบุชิ ชูเฮ
พนักงานบริษัทเงินทุนหลักทรัพย์แห่งหนึ่ง อายุ 40 ปี เสียชีวิตกะทันหัน ได้ย้อนเวลากลับมาอยู่ในร่างของตนเองครั้งยังหนุ่มอีกครั้งโดยมีความทรงจำเกี่ยวกับเหตุการณ์ที่จะเกิดขึ้นในอนาคตอีกด้วย ก่อตั้งบริษัทฟิวเจอร์
ชิมะซากิ ยูริ
พนักงาน บริษัทหลักทรัพย์อาโอโซร่า แล้วมาเป็นมือขวาของ มุโรบุชิ ชูเฮ
ทานิ โทชิโอะ
รุ่นพี่ชมรม รักบี้ของมุโรบุชิ สมัยเรียนอยู่มหาวิทยาลัย เป็นผู้ร่วมก่อตั้งบริษัทฟิวเจอร์
ฮาซิม
นักโทษ ผู้มีสัมปทานน้ำมัน เพื่อสร้างที่ทำกินให้พวกพ้อง
E Eแบคคัส
ประธานบริษัทผลิตน้ำมันเชบารอน
ริชาร์ด A แช็พแมน
ประธานบริษัทผลิตน้ำมันเมกาเดน
มาเรเน่ ฟิชเชอร์
นักไวโอลินของเยอรมันตะวันออก แต่เป็นสมาชิกองค์กรใต้ดินต่อต้านรัฐบาล

**รายชื่อตอน**

**ดูเพิ่ม == - เคน กริมวูด - Butterfly Effect

**แหล่งข้อมูลอื่น**
Shinji Imaizumi ผู้วาด Replay J, ทายาทหมัดนักบุญ, วาดฝันสู่ฟากฟ้า, อื่นๆ
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หัตถกรรม

หัตถกรรม
หัตถกรรม (Handicraft) คือ งานช่างที่ทำด้วยมือหรืออุปกรณ์ง่าย ๆ อาศัยทักษะและเน้นประโยชน์ใช้สอยเป็นหลัก โดยทั่วไปเป็นผลิตภัณฑ์ที่แสดงให้เห็นถึงวัฒนธรรมและศาสนา สามารถนำมาใช้ในชีวิตประจำวันได้ ผลิตภัณฑ์ที่ผลิตออกมาเป็นจำนวนมาก หรือผลิตด้วยเครื่องจักร ไม่เรียกว่าหัตถกรรม

**ตัวอย่างหัตถกรรม**
 งานร้อยลูกปัด (beadwork)- ภาพปะติด (collage)- การทำอาหาร (cooking)- การจัดสวน (gardening)- งานถัก 
** นิตติ้ง (knitting)
**  โครเชต์
**  ไหมพรม สำหรับถัก date=2009-03-05 
**  อุปกรณ์ สำหรับงานถัก date=2009-03-15 - งานฝังไม้ (marquetry)- เครื่องโลหะ (metalwork)- เครื่องหนัง
** หนังตะลุง- งานจำลอง (scale model)- งานโมเสก (mosaic)- งานเย็บปักถักร้อย (needlework)- เครื่องปั้นดินเผา (pottery) และ เซรามิก (ceramics)
** ภาชนะเบญจรงค์- หุ่น (puppetry)- งานกระจกสี (stained glass)- ไม้แกะสลัก (woodworking)
** กะลา- เครื่องจักสาน
** ย่านลิเภา- เครื่องกระดาษ
** กระดาษสา
** ดอกไม้ประดิษฐ์
** สมุดไทย
** ร่ม
** หัวโขน
** หน้ากาก
** ว่าว- ภาพวาดลงรักปิดทอง 
หมวดหมู่:งานอดิเรก
หมวดหมู่:ศิลปหัตถกรรม
หมวดหมู่:หัตถกรรม
นันทนาการ

กิจกรรมปีนหน้าผา
นันทนาการ คือ กิจกรรมที่สมัครใจทำในยามว่าง เพื่อให้เกิดความเพลิดเพลิน ผ่อนคลายความตึงเครียดทั้งร่างกายและจิตใจ นันทนาการ การเล่น และความสนุกสนาน ไม่สงวนไว้แต่มนุษย์ แต่พบได้ในสัตว์เกือบทุกชนิด การเล่นช่วยพัฒนาทักษะต่าง ๆ โดยเฉพาะทักษะการเคลื่อนไหวในสิ่งมีชีวิตวัยเยาว์
สำหรับมนุษย์ กิจกรรมนันทนาการมักเกิดขึ้นในช่วงสุดสัปดาห์ และวันหยุด ประกอบด้วย ดนตรี การเต้นรำ กีฬา งานอดิเรก เกม และการท่องเที่ยว การดูโทรทัศน์ และฟังเพลง เป็นรูปแบบสามัญของนันทนาการ 

**ศัพทมูล**
คำว่านันทนาการตรงกับคำภาษาอังกฤษคือ "recreation" แต่เดิมกรมวิชาการ กระทรวงธรรมการเคยกำหนดให้ใช้ในภาษาไทยว่า "สันทนาการ" แต่คำนี้มาจาก "สนฺทน" + "อาการ" แปลว่า การไหล ซึ่งไม่ตรงกับความหมายของ "recreation" ที่แปลว่า การพักผ่อนหย่อนใจ ต่อมา ราชบัณฑิตยสถานจึงบัญญัติให้ใช้ว่า "นันทนาการ" แทน

**เอกลักษณ์**
ความเป็นเอกลักษณ์ของนันทนาการคือ 
# ไม่เป็นงานอาชีพ
# ไม่เป็นอบายมุข
# ไม่มีผลตอบแทน
# ไม่มีใครบังคับให้ร่วมกิจกรรม

**ตัวอย่างกิจกรรมนันทนาการ**
 การเต้นรำ- การรับประทานอาหารและเครื่องดื่ม- การล่าสัตว์และการตกปลา- การท่องเที่ยว- เล่นอินเทอร์เน็ต- อ่านหนังสือ- เขียนนิยายหรือเรื่องสั้น (ในกรณีที่เขียนโดยไม่ได้ตั้งใจจะนำไปจัดพิมพ์)- การเล่นกีฬาและออกกำลังกาย- ศิลปะการต่อสู้ป้องกันตัว- การเล่นวิดีโอเกม- ไปสวนสนุก- เล่นว่าว- เดินเล่น- การปั่นจักรยาน ฯลฯ
นอกจากนี้ ในปัจจุบันยังมีรูปแบบกิจกรรมนันทนาการ ที่ก่อให้เกิดความตื่นเต้นมากขึ้น อาทิ- สกี- สโนว์บอร์ด- บันจีจัมพ์- การเล่นเพนต์บอล- การเล่นบีบีกัน- การปีนหน้าผา- การท่องเที่ยวผจญภัย- วิ่งฟรีรันนิ่ง ฯลฯ

**อ้างอิง**

**ดูเพิ่ม**
 กลุ่มสัมพันธ์

หมวดหมู่:สุขภาพ
หมวดหมู่:ชีวิตประจำวัน
สัญรูปอารมณ์

สัญรูปอารมณ์ หรือที่นิยมทับศัพท์ อีโมติคอน หรือ เอโมติคอน (emoticon; n, tə-kon, น้อยมากที่ออกเสียง n), เป็นคำย่อมาจาก "emotion icon" (สัญรูปอารมณ์) หรือเรียกสั้น ๆ ว่า อีโมท (emote) เป็นสัญรูปแสดงการแสดงออกของใบหน้า ผ่านการใช้ตัวอักษรเพื่อแสดงอารมณ์ ความรู้สึก
เอโมติคอนยุคแรกเป็นบรรพชนของเอโมจิ เอโมติคอนแรกของ ASCII คือ :-) และ :-( เขียนขึ้นครั้งแรกโดยสก็อต ฟอลแมนในปี 1982 แต่ความจริงแล้วเอโมติคอนแรกมีต้นกำเนิดมาจากระบบคอมพิวเตอร์เพลโต IV ในปี 1972
ผู้ใช้จากญี่ปุ่นเป็นผู้สร้างความนิยมให้กับรูปแบบเอโมติคอนที่เรียกว่า คาโอโมจิ (kaomoji) ซึ่งใช้งานอักษรคาตากานะ รูปแบบนี้เป็นที่นิยมมากบน ASCII NET ของญี่ปุ่นตั้งแต่ปี 1986
นับตั้งแต่ SMS และอินเทอร์เน็ตกลายมาเป็นที่นิยมใช้ไปทั่วในปลายทศวรรษ 1990s เอโมติคอนกลายมามีบทบาทและเป็นที่นิยมอย่างมาก และถูกใช้ทั่วไปในการส่งข้อความ, เว็บกระทู้ และอีเมล เอโมติคอนสร้าง "โทน" ที่แตกต่างและความรู้สึกใหม่ ๆ ที่สื่อสารผ่านตัวอักษร ท่ามกลางการสื่อสารที่มีเพียงตัวอักษรเพื่อสื่อเนื้อความเท่านั้น

**ยูนิโคด**

**ดูเพิ่ม**
 สไมลีย์- เฮะเฮะโนะโนะโมเฮะจิ‎

**อ้างอิง**

**หนังสืออ่านเพิ่ม**
 issue=3- Wolf, Alecia. 2000. "Emotional Expression Online: Gender Differences in Emoticon Use." CyberPsychology & Behavior 3: 827-833.

**แหล่งข้อมูลอื่น**
  ตัวอย่างพื้นฐาน date=2006-10-18 -  AA (Japanese ASCII art) underground thread @ hiding place (English version)-  Emoticonsfix-attempted=yes 
หมวดหมู่:ศิลปะแอสกี
หมวดหมู่:วัฒนธรรมอินเทอร์เน็ต
หมวดหมู่:สแลงอินเทอร์เน็ต
หมวดหมู่:อีเมล
หมวดหมู่:อินเทอร์เน็ตมีม
หมวดหมู่:การคุยออนไลน์
หมวดหมู่:ผลิตภัณฑ์ที่ออกในปี พ.ศ. 2525
หมวดหมู่:สัญรูปอารมณ์
วิกิพีเดีย:วันนี้ในอดีต/18 สิงหาคม

18 สิงหาคม: วันวิทยาศาสตร์แห่งชาติในไทย- พ.ศ. 2215 (ค.ศ. 1572) – สงครามศาสนาของฝรั่งเศส: มาร์เกอริตแห่งวาลัวทรงเสกสมรสกับพระเจ้าอ็องรีที่ 4 แห่งฝรั่งเศส ผู้นำฝ่ายอูว์เกอโน ในความพยายามสร้างความปรองดองระหว่างนิกายโปรเตสแตนต์กับโรมันคาทอลิก- พ.ศ. 2411 (ค.ศ. 1868) – พระบาทสมเด็จพระจอมเกล้าเจ้าอยู่หัวเสด็จฯ ทอดพระเนตรสุริยุปราคาเต็มดวงที่บ้านหว้ากอ จังหวัดประจวบคีรีขันธ์  (ในภาพ) - พ.ศ. 2420 (ค.ศ. 1877) – แอซัฟ ฮอลล์ ค้นพบโฟบอส ดาวบริวารหนึ่งในสองดวงของดาวอังคารที่มีขนาดใหญ่กว่า หกวันหลังค้นพบดีมอส ดาวบริวารอีกดวงหนึ่ง- พ.ศ. 2507 (ค.ศ. 1964) – คณะกรรมการโอลิมปิกสากลประกาศห้ามประเทศแอฟริกาใต้เข้าร่วมการแข่งขัน โอลิมปิกฤดูร้อน 1964 ที่จะจัดขึ้นในเดือนตุลาคม ปีนั้น ณ กรุงโตเกียว ประเทศญี่ปุ่น เนื่องจากการถือผิว
ดูเพิ่ม: 17 สิงหาคม – 18 สิงหาคม – 19 สิงหาคม
จดหมายเหตุ – รายชื่อบทความวันนี้ในอดีต
เลนส์เว้า

เลนส์เว้ากระจายแสง
300px
เลนส์เว้า (concave lens) คือ เลนส์ที่มีผิวโค้งเข้าด้านใน มีขอบหนา และตรงกลางบาง แสงที่ผ่านเลนส์เว้าจะกระจายออก เลนส์เว้านำมาใช้ในกล้องโทรทรรศน์, กล้องจุลทรรศน์ และแว่นตา สำหรับในแว่นตานั้น เลนส์เว้าช่วยปรับสายตาสำหรับคนสายตาสั้นได้ เลนส์เว้าสามารถสร้างภาพเสมือนได้
เลนส์เว้า สามารถแบ่งออกได้เป็น 3 ประเภทคือ - เลนส์เว้า 2 ด้าน- เลนส์เว้าแกมนูน- เลนส์เว้าแกมระนาบ
นิโคลัสแห่งคูซา เชื่อว่าเขาเป็นคนแรกที่ค้นพบประโยชน์ของเลนส์เว้าในการรักษาสายตาสั้น เมื่อ ค.ศ. 1451
เปรียบเทียบ: เลนส์นูน

**ภาพที่เกิดจากเลนส์เว้า**
 วัตถุอยู่ไกลมาก (ระยะเป็นอนันต์) แสงจากวัตถุขนานกับแกนมุขสำคัญ หักเหผ่านเลนส์เว้า เป็นรังสีปลายบานเข้าสู่ตาผู้สังเกต ผู้สังเกตจะมองเห็นภาพที่จุดโฟกัสเสมือนเป็นภาพเสมือน ขนาดเล็กมาก ข้างเดียวกับวัตถุ- ไม่ว่าวัตถุจะอยู่ที่ใด จะได้ภาพเสมือนหัวตั้ง ขนาดเล็กกว่าวัตถุ และอยู่ด้านเดียวกับวัตถุ

**สิ่งประดิษฐ์ที่ใช้เลนส์เว้า**
 แว่นตาสำหรับคนสายตาสั้น

**ดูเพิ่ม**
การคำนวณเลนส์บาง
หมวดหมู่:ทัศนูปกรณ์
หมวดหมู่:ทัศนศาสตร์
หมวดหมู่:เลนส์
ภาษาสอบถามเชิงโครงสร้าง

ภาษาสอบถามเชิงโครงสร้าง (Structured Query Language: SQL, อ่านอย่างย่อว่า เอสคิวแอล, ซีเควล, ซีควล) เป็นภาษาสอบถามที่นิยมมากที่สุดของการจัดการฐานข้อมูล สำหรับสร้าง แก้ไขและเรียกใช้ฐานข้อมูล โดยใช้มาตรฐานของแอนซี (ANSI) และ ไอเอสโอ (ISO) ปัจจุบันการใช้งานใช้ในหลายจุดประสงค์มากกว่าใช้สำหรับจัดการโปรแกรมเชิงวัตถุที่เป็นจุดประสงค์แรกของการสร้างภาษาสอบถามเชิงโครงสร้าง

**ประวัติ**
จากเอกสารของ ดร.เอ็ดการ์ เอฟ. คอดด์แถลงต่อสาธารณชนในเดือน มิถุนายน ค.ศ. 1970 ใน นิตยสารของเอซีเอ็ม (Association for Computing Machinery:ACM) แบบจำลองของคอดด์ที่วางเอาไว้ ได้กลายเป็นผลงานที่ยอมรับทั่วโลกสำหรับระบบการจัดการฐานข้อมูลในปัจจุบัน
ในช่วงปี ค.ศ. 1970 ณ ศูนย์พัฒนาคอมพิวเตอร์ซานโฮเซของไอบีเอ็ม ได้วิจัยและพัฒนาระบบฐานข้อมูลที่เรียกว่าซิสเต็ม อาร์ ( "System R") ขึ้นตามแบบจำลองของค็อดด์ โดยใช้ระบบภายในภายใต้ชื่อว่าภาษาสอบถามเชิงโครงสร้างภาษาอังกฤษ หรือ ซีเควล (Structured English Query Language:SEQUEL) ซึ่งภายหลังถูกเปลี่ยนชื่อมาเป็นเอสคิวแอลเนื่องจากชื่อซีเควล (SEQUEL) ซ้ำกับชื่อเครื่องหมายการค้าของบริษัทผลิตเครื่องบินฮอกเกอร์-ซิดเดลีย์ (Hawker-Siddeley) ของสหราชอาณาจักร ถึงแม้ว่าเอสคิวแอลพัฒนามาจากแนวความคิดของ ดร.ค็อดด์ แต่การพัฒนาทั้งหมดไม่ได้มาจาก ดร.ค็อดด์ แต่พัฒนาจาก โดนัลด์ ดี. แชมเบอร์ลิน (Donald D. Chamberlin) และ เรย์มอนด์ เอฟ. บอยซี (Raymond F. Boyce) จากไอบีเอ็ม ซึ่งเป็นผู้ที่ทำให้ เอสคิวแอล เป็นที่นิยมมากขึ้น

**ระบบฐานข้อมูลที่ใช้ภาษาสอบถามเชิงโครงสร้าง**

**ระบบฐานข้อมูลเชิงสัมพันธ์**
รายชื่อระบบจัดการฐานข้อมูลเชิงสัมพันธ์ (relational database management systems) ที่ใช้ ภาษาสอบถามเชิงโครงสร้าง 

**ซอฟต์แวร์กรรมสิทธิ์**
 4th Dimension- Dataphor- Daffodil database- DB2- FileMaker Pro- Informix- InterBase- Matisse  - Microsoft Access- Microsoft SQL Server- Microsoft Visual FoxPro- Mimer SQL- Netezza- NonStop SQL- Oracle- Progress 4GL- Sand Analytic Server (ชื่อเดิมว่า Nucleus)- SmallSQL- Sybase ASA (ชื่อเดิมว่า Watcom SQL)- Sybase- Sybase IQ- Teradata- ThinkSQL - VistaDB

**ซอฟต์แวร์เปิด**
 Cloudscape- Firebird- H2  - HSQLDB- Ingres- MaxDB- MonetDB- MySQL- PostgreSQL- SQLite- tdbengine

**ที่เลิกใช้งานแล้ว**
 Oracle Rdb- Paradox- SQL/DS- Sybase SQL Server- PRTV- QBE

**ฐานข้อมูลเชิงวัตถุ**
รายชื่อระบบจัดการฐานข้อมูลเชิงวัตถุ (object-relational database management systems) ที่ใช้ภาษาสอบถามเชิงโครงวัตถุ 

**ซอฟต์แวร์กรรมสิทธิ์**
 DB2- GigaBASE - Informix- Oracle- UniSQL - Sybase- Intersystems Cache

**ซอฟต์แวร์เปิด**
 PostgreSQL

**การกำหนดนิยามให้กับข้อมูล**

**อ้างอิง**
หมวดหมู่:ภาษาโปรแกรมเชิงประกาศ
หมวดหมู่:ภาษาสอบถาม

หมวดหมู่:ฐานข้อมูล
หมวดหมู่:ซอฟต์แวร์ของไอบีเอ็ม
หมวดหมู่:ภาษาจำลองข้อมูล
หยวน

หยวน อาจหมายถึง

**ในภาษาจีน**
 ราชวงศ์หยวน (元)  (ค.ศ. 1271– ค.ศ. 1368) ราชวงศ์ของจักรวรรดิจีน ก่อตั้งขึ้นเมื่อกุบไลข่านโค่นล้มราชวงศ์ซ้อง ปกครองโดยชาวมองโกลมีกรุงปักกิ่งเป็นเมืองหลวง- หยวนจีน (元)  หน่วยเงินพื้นฐานของเหรินหมินปี้ เงินตราของสาธารณรัฐประชาชนจีน
** หยวนแมนจู (滿洲國圓)  หน่วยเงินของประเทศแมนจูในอดีต- หยวน (นามสกุล)

**ในภาษาไทย**
 ศัพท์สแลง หมายถึง อนุโลมให้, ยอมตามข้อเสนอของอีกฝ่ายหนึ่ง

**บุคคล**
 หยวน ซื่อไข่ อดีตประธานาธิบดีสาธารณรัฐจีน ผู้โค่นล้มราชวงศ์ชิง- นิธิชัย ยศอมรสุนทร (หยวน) ศิลปินนักร้อง นักแสดง นายแบบ อดีตหนึ่งในสมาชิกวงดราก้อนไฟว์
คอมพิวเตอร์กราฟิกส์สามมิติ

คอมพิวเตอร์กราฟิกส์สามมิติ หรือ เรขภาพคอมพิวเตอร์สามมิติ (3D computer graphics) คืองานกราฟิกส์ที่สร้างขึ้นโดยใช้คอมพิวเตอร์ และซอฟต์แวร์เพื่องานคอมพิวเตอร์กราฟิกส์สามมิติ หรือหมายรวมถึงวิทยาการที่เกี่ยวข้อง เช่นคณิตศาสตร์และกระบวนการพัฒนาซอฟต์แวร์
คอมพิวเตอร์กราฟิกส์สามมิติแตกต่างจากสองมิติตรงที่ภาพจากคอมพิวเตอร์กราฟิกส์สามมิติจะมีค่าความลึกที่สามารถนำมาเปลี่ยนแปลงใช้ซ้ำ เช่นการเปลี่ยนมุมมอง การหาระยะใกล้ไกลจากในภาพ เป็นต้น ในแง่คณิตศาสตร์การคำนวณภาพแบบสามมิติจะคล้ายคลึงกับภาพสองมิติแบบเวกเตอร์ โดยจะใช้แบบจำลองทางคณิตศาสตร์ชนิดเดียวกันเพียงแต่เพิ่มตัวแปรเพื่อนิยามความลึกหรือแกน Z ลงไปนอกเหนือจากแกน X และ Y ตามปรกติ ทั้งนี้ งานสามมิติมักผสมผสานงานแบบสองมิติทั้งแบบเวกเตอร์และภาพแรสเตอร์เข้าด้วยกัน เช่นการขึ้นโครงสร้างในแบบสามมิติ แล้วใช้การกำหนดลวดลายหรือปรับรายละเอียดพื้นผิวด้วยภาพสองมิติ
เพื่อให้เกิดความสมจริง ในงานคอมพิวเตอร์กราฟิกส์สามมิติ จึงมีการพัฒนาระบบจำลองต่าง ๆ เช่นระบบคำนวณการเคลื่อนที่ของวัตถุตามหลักฟิสิกส์ เช่นการเคลื่อนที่ภายใต้แรงโน้มถ่วง แรงลม แรงเสียดทาน ฯลฯ ที่ผู้ใช้ยังสามารถปรับแต่งให้แตกต่างจากความเป็นจริงหรือเหนือธรรมชาติได้อย่างอิสระ ตลอดจนระบบอื่น ๆ เช่นระบบสีที่ใช้การคำนวณการสะท้อนแสง ซึ่งก็สามารถปรับแต่งให้ตรงกับความต้องการของผู้ใช้ได้เช่นเดียวกัน ในการแสดงผลภาพสามมิติ OpenGL และ Direct3D เป็นเอพีไอที่ได้รับความนิยมควบคู่ไปกับการใช้ซอฟต์แวร์ในการคำนวณการเคลื่อนที่เช่น Bullet (ซอฟต์แวร์)
ปัจจุบัน การใช้งานคอมพิวเตอร์กราฟิกส์สามมิติได้รับความนิยมแพร่หลาย ทั้งในสื่อภาพเคลื่อนไหว สิ่งพิมพ์ เกมคอมพิวเตอร์ สถาปัตยกรรม การแพทย์ ตลอดจนการจำลองอื่น ๆ ทางวิทยาศาสตร์ ฯลฯ

**งานสถาปัตยกรรม**
ในทางสถาปัตยกรรม 3D คอมพิวเตอร์กราฟิกส์เริ่มเป็นที่นิยมในการออกแบบงานก่อสร้างอาคาร การใช้คอมพิวเตอร์สร้างภาพจำลอง
และเสนอผลงานแก่ลูกค้าก่อนที่จะมีการสร้างงานจริง ทำให้ให้ลูกค้าสามารถเห็นรูปร่างและรูปภาพของอาคารหรือสิ่งก่อสร้างที่จะสร้าง เพื่อปรับความเข้าใจและสามารถปรับแก้ได้ง่าย เมื่อเปรียบเทียบกับการใช้แบบก่อสร้างที่เป็นลายวาด 2 มิติ

**ดูเพิ่ม**
 การสร้างโมเดลสามมิติ- ซอฟต์แวร์เพื่องานคอมพิวเตอร์กราฟิกส์สามมิติ- คอมพิวเตอร์กราฟิกส์- แอนิเมชัน
หมวดหมู่:การสร้างภาพสามมิติ
หมวดหมู่:คอมพิวเตอร์กราฟิกส์สามมิติ
วิกิพีเดีย:ภาพคัดสรร

== การคัดเลือกภาพคัดสรร**
พื้นที่นี้ใช้สำหรับแสดงรายชื่อภาพที่ถูกเสนอชื่อเพื่อรับการพิจารณาเป็นภาพคัดสรร  ภาพจะได้รับการพิจารณาภายใน 2 สัปดาห์หลังวันเสนอชื่อ ขณะนี้วันที่    เวลา  น. 
 20px ภาพที่ได้รับการเสนอชื่อ- :ไฟล์:Thailand sonnenaufgang ueber reisfelder.jpg
:
 20px ภาพที่เคยถูกเสนอชื่อแต่ไม่ผ่าน- :ไฟล์:Thai stamp ss perf.jpg- :ไฟล์:Map TH provinces by geographic.png- :ไฟล์:Pyongyang Metro.JPG

**การใช้แม่แบบ**
 FPnominee สำหรับภาพที่ถูกเสนอชื่อ- FP สำหรับภาพที่ถูกคัดเลือกให้เป็นภาพคัดสรร- failedFP สำหรับภาพที่ไม่ได้ถูกคัดเลือกให้เป็นภาพคัดสรร
โดยแม่แบบเหล่านี้จะติดไว้ที่หน้าพูดคุยของภาพนั้นๆ

**ภาพคัดสรรประจำวัน**
ภาพคัดสรร